**Vedtægter**

gældende fra 18.8.2012

|  |
| --- |
| MEGINclub Danmarks vedtægter som blev vedtaget på den stiftende generalforsamling i forbindelse med afholdelsen af Meginbowlen 2003 den 23. aug. på Tårupgård Ungdomsskole. Enkelt vedtægtsændringer blev vedtaget på generalforsamlingen 18. aug. 2012. |
|   |   |   |
| § 1. |   | **Foreningens navn** er MEGINclub Danmark, hjemmehørende i Mariagerfjord kommune, Nordjylland..  |
|   |   |   |
| § 2. | a) | **Foreningens formål** er, gennem kommunikation og koordinering, at støtte personer og foreninger der aktivt anvender Meginjoller og Stor Megin til sejlads og andre aktiviteter.  |
|   | b) | **Foreningen driver** hjemmesiden www.meginclub.dk med den tilhørende aktivitetskalender, nyhedsmailsystem samt en database med Meginregistret. Alle ejere af en Meginjolle eller Stor Megin har ret til optagelse i Meginregistret . |
|   | c)  | **Foreningen forestår** afholdelsen af det årlige mesterskab i meginsejlads kaldet Meginbowlen. Foreningen skal sikre at Meginbowlen afholdes efter de normer og regler, der er fastlagt i de oprindelige tegninger og designspecifikkationer for Meginjoller og Stor Megin af Peer Bruun. Hver Meginjolle skal medbringe min. 100 kg ballast (dødvægt) på sejladserne.  |
|   |   |   |
| § 3. | a) | **Foreningens højeste** myndighed er generalforsamlingen. Denne afholdes hvert år i forbindelse den årlige sejlads om Meginbowlen. Generalforsamlingen indvarsles i kalenderen på www.meginclub.dk sammen med invitationen til årets sejlads om Meginbowlen. Invitationen til Meginbowlen/generalforsamlingen skal udsendes seneste 3 måneder før afholdelsen.Ved generalforsamlingen har medlemmer af foreningen taleret og stemmeret.  |
|   | b) | **I år hvor sejlads om Meginbowlen ikke afvikles**, bliver den ordinære generalforsamling afholdt på et af bestyrelsen fastlagt sted i Danmark. |
|   | e) | **På generalforsamlingen** vælges der en bestyrelse på 3-5 medlemmer. Bestyrelsens medlemmer vælges for 1 år ad gangen. Genvalg kan finde sted. Kun medlemmer af foreningen, eller medlemmer af foreninger og repræsentanter fra skoler der ejer en eller flere Meginjoller, kan vælges til bestyrelsen.  |
|   | f) | **Bestyrelsen konstituerer** sig med formand, næstformand, sekretær og om nødvendigt kasserer. Bestyrelsen fastlægger selv sin forretningsgang.  |
|   | g) | **Dagsordenen** ved generalforsamlingen skal indeholde flg. punkter:* Valg af dirigent og stemmetællere.
* Valg af referent
* Bestyrelsens beretning.
* Aflæggelse af regnskab.
* Fastsættelse af størrelsen af frivilligt kontingent
* Fastsættelse af sted for næste års Meginbowle.
* Behandling af indkomne forslag.
* Valg af bestyrelse.
* Evt. valg af 2 revisorer.
* Evt.

Forslag som ønskes behandlet på generalforsamlingen, skal være formanden i hænde senest 4 uger før generalforsamlingen. Bestyrelsen lægger indkomne forslag til generalforsamlingen på hjemmesiden senest 2 uger før generalforsamlingen.  |
|   | h) | **Der kan ikke udstedes fuldmagter** til generalforsamlingen. |
|  | i) | **Ekstraordinær generalforsamling** kan indkaldes af et flertal af medlemmerne eller 2/3 af bestyrelsen med 3 måneders varsel som ved ordinær generalforsaming..  |
|   |   |   |
| § 4. |   | **Medlemmer af foreningen**, er de personer, der ejer én eller flere Meginjoller eller Stor Megin og samtidig er registreret i meginregistret på www.meginclub.dk. Stemmeberettigede er de personer, der står registreret som ejere eller kontaktpersoner i Meginregistret. Enhver person eller foreninger der ejer én eller flere joller har kun én stemme.  |
|   |   |   |
| § 5.  | a) | **Opløsning af foreningen** kan kun finde sted med 2/3 flertal på to på hinanden følgende generalforsamlinger, hvoraf den ene skal være ordinær. |
|   |  |  |
|

|  |  |
| --- | --- |
|   |   |

 |

|  |  |
| --- | --- |
|   |   |

 |   |